Kolbrún Björnsdóttir hefur hafið störf sem verkefnastjóri vefmiðla hjá Ferðafélagi Íslands . Hún heldur utan um vef Ferðafélagsins sem og samfélagsmiðla þess . Kolbrún starfar jafnframt sem framkvæmdastjóri Lífs , styrktarfélags kvennadeildar Landspítala . Hún starfaði lengi vel í fjölmiðlum , á Rúv , Bylgjunni og Stöð 2 og hefur einnig unnið sem leiðsögumaður bæði hérlendis og á erlendri grundu . Kolbrún er með BA gráðu í stjórnmálafræði frá Háskóla Íslands og hefur að auki lokið námi í leiðsögn hjá EHÍ . Hún er gift Árna Árnasyni og saman eiga þau fjögur börn . „ Ég gæti ekki verið ánægðari með að vera komin til Ferðafélagsins “ segir Kolbrún . „ Ég þreytist seint á því að bera út þann boðskap að íslensk náttúra sé einstök og að hreyfing úti við sé nauðsynleg bæði sál og líkama . Það eru því forréttindi að fá að gera það á vettvangi Ferðafélagsins , þessa öfluga félags með allt þetta fagfólk sem þar er að finna . “